als_Latn dik_Latn sag_Latn
Sfida e Da Luz kundër Benficas ishte mundësia e tyre e fundit por ata nuk arritën ta shfrytëzojnë duke dalë praktikisht jashtë planeve të trajnerit Didier Deschamps.
Bëhet fjalë për Jeremy Menez dhe Javier Pastore, të cilët duhet të bëjnë gati valixhet për të gjetur një destinaciuon të ri në muajin Janar. Përsa i përket sulmuesit francez, kontrata e tij skadon në qershor dhe Menez mund të nisë bisedimet me klubin që do ta bindë pasi marrëdhëniet me Blanc janë tërësisht të ngrira.
Në radhë të parë për të siguruar shërbimet e ish lojtarit të Romës, qëndron Juventusi që kërkon të përfitojë për ta transferuar në Torino vetëm për një grusht të hollash, por nga ana tjetër qëndron edhe Interi që mund tu prishë punë bardhezinjve vetëm me një ofertë më joshëse në llogari të sulmuesit.
Gjithsesi, ende asgjë nuk është vendosur rreth klubit të ardhshëm të francezit, sepse Menez duhet të mendohet mirë për shkak edhe të hapësirave që duhet të gjejë në skuadrën e re pasi një prej dëshirave të tij më të mëdha ështe pjesëmarrja në Kupën e Botës.
Në pozitë të njëjtë qëndron edhe Javier Pastore që gjithsesi vazhdon të ketë mbështetjen e Blanc, por ndoshta edhe për pak kohë nëse vazhdon të jetë njeriu hije në mesfushën pariziene. Për momentin, Paris Saint Germain nuk është i gatshëm të bëjë ulje për vlerën e kartonit të argjentinasit, madje nuk futet në negociata as për një huazim me të drejtë blerjeje.
Pista më e mundshme vazhdon të mbetet Roma, por klubi verdhekuq duket se nuk i ka burimet e duhura financiare për ta finalizuar transferimin, prandaj e ardhmja e ish talentit të Palermos mbetet në udhëkryq.
als_Latn als_Latn als_Latn als_Latn als_Latn als_Latn